Idee autoriks on Hispaanias elav julge kunstnik Cherry Tree. Tüdruk toetub nn taaskasutuslikule eluviisile ning püüab korduvalt kasutada kõike, mis teda ümbritseb, aidates sellega säilitada planeeti. Sellega seoses avastas ta ühel päeval, et ka ta enda uriini võiks edukalt taaskasutada.    Ta sai õpetussõnu oma vennalt, kellel on väike viinatehas. Nii õppis Cherry oma uriini  kääritama. Sellegipoolest läks esimene partii 2006. aastal untsu. "Lisasin vist liiga vähe suhkrut," kommenteerib ta.      Cherry usub, et uriin on parfüümi valmistamiseks ideaalne vahend, sest sellel on väga erinevaid lõhna nüansse. Näiteks pidavat naise sõnul uriin tõeliselt hästi lõhnama pärast suure koguse mee manustamist ning haisema kohutavalt peale kana söömist. Esimene tema valmistatud parfüüm oli aga lõhnanud pisut šokolaadiselt. "Ilmselt sellepärast, et jõin palju kohvi."    Tootearenduse käigus on neiu isegi oma uriini uuesti sisse joonud ning siis selle jälle väljutanud. Kõik ikka selle nimel, et teha parfüüm võimalikult mitmekesiseks.    Kuigi Cherry Tree uriini baasil valmistatud parfüüm veel kuskil müügil pole, võib seda tema käest otse tellida. Vajadusel, lubab ta lõhna valmistada ka tellija uriinist, kui see just logistiliselt väga keerukaks ei osutu.    Julge kunstnik usub, et tema ideed saadab peagi edu ning et alkoholi baasil valmistatud  parfüümid on peagi ajalugu!